Afrikamesterskapet i fotball 2025

**Afrikamesterskapet i fotball for menn 2025** (engelsk: **2025 Africa Cup of Nations**, også kalt **AFCON 2025**) var den 35. utgaven av det annenhvertårige Afrikamesterskapet organisert av Det afrikanske fotballforbundet (CAF). Det var andre gang turneringen ble arrangert i Marokko, første gang var i 1988. Marokko var opprinnelig tildelt vertsrollen for 2015-utgaven, men trakk seg på grunn av frykt knyttet til ebola-utbruddet i Vest-Afrika.
Ettersom FIFA utvidet sitt klubb-VM til 32 lag og la mesterskapet til juni og juli 2025, spilles denne utgaven av mesterskapet mellom 21. desember 2025 og 18. januar 2026. Det er første gang mesterskapet spilles over jul- og nyttårsperioden. Situasjonen ble ytterligere komplisert av at det var lagt inn to ekstra kampdager i de siste to ukene av januar i den utvidede UEFA Champions League-sesongen 2025–26.

Denne utgaven av afrikamesterskapet var opprinnelig planlagt å være den andre, etter 2019, som skulle spilles om sommeren (juni–juli) på den nordlige halvkule, for å redusere kollisjoner med europeiske klubblag og turneringer. Den forrige utgaven i 2023 ble flyttet til januar og februar 2024 på grunn av ugunstige sommerforhold i Elfenbenskysten. Guinea var opprinnelig tildelt denne utgaven av mesterskapet, men mistet rettighetene etter å ha erkjent manglende fremdrift i forberedelsene. Etter en ny budrunde ble Marokko tildelt mesterskapet 27. september 2023. Elfenbenskysten var regjerende mester.

Senegal vant først afrikamesterskapet for andre gang, etter å ha slått vertsnasjon Marokko 1–0 etter ekstraomganger i finalen. 57 dager seinere ble Senegal fratatt tittelen og Marokko tilkjent seieren.

Nigeria sikret seg bronsen, etter å ha slått Egypt 4–2 i straffesparkkonkurranse i bronsefinalen.

## Valg av vertsnasjon
Den 30. november 2018 fratok CAF Kamerun vertskapet for 2019-utgaven av mesterskapet på grunn av manglende framdrift i forberedelsene, men aksepterte den tidligere CAF-presidenten Ahmad Ahmads forespørsel om å arrangere neste utgave i 2021. Som en konsekvens ble de opprinnelige vertene for 2021, Elfenbenskysten, vertsnasjon for 2023-utgaven, mens Guinea i stedet skulle være vert for 2025-utgaven, som frem til da stod uten vert. CAF-presidenten bekreftet endringen i tidsplanen etter et møte med Elfenbenskystens president Alassane Ouattara i Abidjan 30. januar 2019.

Den 30. september 2022 kunngjorde den nåværende CAF-presidenten Patrice Motsepe at Guinea hadde blitt fratatt vertskapet for 2025-utgaven på grunn av utilstrekkelig og for treg framdrift i forberedelsene. Som følge av dette ble en ny prosess åpnet for å finne et nytt arrangørland. Den 27. september 2023 ble 2025-utgaven tildelt Marokko, og 2027-utgaven til Kenya, Uganda og Tanzania.

## Kvalifisering
Kvalifiseringen til mesterskapet ble gjennomført mellom 20. mars og 19. november 2024, og startet med den innledende runden (20.–26. mars 2024) etterfulgt av gruppespillet (2. september–19. november 2024). Trekningen til den innledende runden ble gjennomført 20. februar 2024 kl. 14:00 (UTC+2) ved CAFs hovedkvarter i Kairo, Egypt. De åtte involverte landslagene var seedet i to potter à fire lag basert på FIFA-verdensrankingen fra 15. februar 2024. Seychellene og Eritrea ble ekskludert fra kvalifiseringen. De åtte lagene ble delt inn i fire oppgjør som ble spilt hjemme og borte over to kamper. De fire vinnerne – Tsjad, Eswatini, Liberia og Sør-Sudan – avanserte til gruppespillet, der de sluttet seg til de 44 lagene som gikk direkte inn. Trekningen av gruppespillet fant sted 4. juli 2024 kl. 14:30 (UTC+2) i Johannesburg, Sør-Afrika. De 48 landslagene ble delt inn i tolv grupper med fire lag i hver. Dette besto av de 44 lagene som gikk direkte inn, i tillegg til de fire vinnerne fra den innledende runden, og lagene ble seedet i fire potter med tolv lag hver basert på FIFA-verdensrankingen fra juni 2024.

### Kvalifiserte lag
Følgende 24 lag kvalifiserte seg til denne utgaven, og alle har tidligere deltatt i turneringen.  Marokko, vertsnasjonen, deltok i kvalifiseringen i gruppe B til tross for automatisk kvalifisering. Ghana, fire ganger afrikamestere, klarte ikke å kvalifisere seg etter å ha endt nederst i gruppe F, og gikk dermed glipp av Afrikamesterskapet for første gang siden 2004. Tunisia kvalifiserte seg for 22. gang og forlenget rekorden for sammenhengende deltakelser – de nådde turneringen for 17. gang på rad og har ikke vært fraværende siden 1994. Komorene, Gabon, Sudan og Zimbabwe gjorde alle comeback i mesterskapet etter å ha stått over 2023-utgaven. Benin og Uganda returnerte også etter nesten fem års fravær. Botswana kvalifiserte seg for andre gang etter sin første deltakelse i 2012.  Kapp Verde, Gambia, Guinea, Guinea-Bissau, Mauritania og Namibia kvalifiserte seg derimot ikke etter å ha deltatt i 2023.

## Stadioner
Den 27. januar 2025 kunngjorde Det afrikanske fotballforbundet (CAF), sammen med det marokkanske fotballforbundet og den lokale organisasjonskomiteen for Afrikamesterskapet 2025, de 9 arenaene i 6 byer som skal være vertskap for kampene i turneringen.

## Trekning
Trekningen av gruppene i gruppespillet ble gjennomført 27. januar 2025 på Mohammed V Nasjonalteater i Rabat. Trekningen ble gjennomført av Mustafa Hadji (Marokko), Serge Aurier (Elfenbenskysten), Aliou Cissé (Senegal) og Joseph Yobo (Nigeria).

## Gruppespillet
*Alle klokkeslett er lokaltid, [[Sentraleuropeisk tid|CET]] ([[UTC+01.00|UTC+1]])*.
CAF kunngjorde turneringsoppsettet 31. januar 2025. 

De to beste lagene i hver gruppe, samt de fire beste tredjeplasslagene, går videre til sluttspillet.
### Gruppe A

------

-------

---------

### Gruppe B

------

--------

### Gruppe C

--------

--------

### Gruppe D

-------

--------

### Gruppe E

-------

-------

### Gruppe F

------

---------

## Sluttspillet
### Åttedelsfinaler

----

----

----

----

----

----

----

### Kvartfinaler

----

----

----

### Semifinaler

----

### Bronsefinale

### Finale

## Se også
* Afrikamesterskapet i fotball for kvinner 2024
* Afrikamesterskapet i fotball for kvinner 2026

## Referanser


## Eksterne lenker
*